ZAPISNIK 

17. sjednice Vijeća Mjesnog odbora Odranski Obrež,
održana u ponedjeljak, 26. rujna 2022. godine s početkom u 21 sat.
 

Nazočni članovi Vijeća: Luka Šokić, Stjepan Suć, Marijan Šimir, Krešimir Matak i Darko Janječić.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Luka Šokić, predsjednik Vijeća.

Luka Šokić otvara sjednicu te konstatira da su nazočni svi članovi Vijeća, što znači da Vijeće može pravovovaljano odlučivati. Prije početka otvara raspravu te daje na glasovanje zapisnik s 16. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 16. sjednice.
Luka Šokić konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvanje. Vijeće je jednoglasno (5 “za”) usvojilo 


DNEVNI RED:

[bookmark: _Hlk523472998]1. Prijedlog zaključka o izmjeni prijedloga asfaltiranja ulica iz sredstava asfalterskog programa iz Plana malih komunalnih akcija Mjesnog odbora Odranski Obrež u 2022.
2. Prijedlog zaključka o prijedlogu građana za izgradnju vodoopskrbnog cjevovoda i 
kanalizacijske mreže u Odranskom Obrežu
3. Pitanja, prijedlozi i obavijesti

/ Prelazi se na rad po dnevnom redu. /

Ad 1) Prijedlog zaključka o izmjeni prijedloga asfaltiranja ulica iz sredstava asfalterskog programa iz Plana malih komunalnih akcija Mjesnog odbora Odranski Obrež u 2022.

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir, Krešimir Matak i Darko Janječić.
Vijeće glasa te jednoglasno (5 „za“) donosi:

ZAKLJUČAK
o izmjeni prijedloga asfaltiranja ulica iz sredstava asfalterskog programa iz Plana malih komunalnih akcija Mjesnog odbora Odranski Obrež u 2022.

        

1. Vijeće Mjesnog odbora Odranski Obrež razmotrilo potrebu redovitog održavanja nerazvrstanih cesta na području Mjesnog odbora Odranski Obrež.

2. Vijeće predlaže da se iz Plana malih komunalnih akcija Mjesnog odbora Odranski Obrež u 2022., odn. iz asfalterskog programa asfaltira slijedeću nerazvrstanu cestu: 
 a)  Obreška cesta, d=1000m, š=5,5m.

3.  Donošenjem ovog Zaključka, Zaključak KLASA: 024-08/22-003/391 URBROJ: 251-13-11-8-22-6, stavlja se izvan snage.

4. Ovaj će zaključak dostavlja se Vijeću Gradske četvrti Brezovica na dalje postupanje. 


Ad 2) Prijedlog zaključka o prijedlogu građana za izgradnju vodoopskrbnog cjevovoda i 
kanalizacijske mreže u Odranskom Obrežu

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir, Krešimir Matak i Darko Janječić.
Vijeće glasa te jednoglasno (5 „za“) donosi:

ZAKLJUČAK
o prijedlogu građana za izgradnju vodoopskrbnog cjevovoda i 
kanalizacijske mreže u Odranskom Obrežu


1. Vijeće Mjesnog odbora Odranski Obrež razmotrilo je prijedlog građana vezano uz izgradnju vodoopskrbnog cjevovoda i kanalizacijske mreže u Odranskom Obrežu na katastarskoj čestici 3005 k.o. Odranski Obrež.

2. Vijeće Mjesnog odbora Odranski Obrež obzirom da uz navedeni privatni put ne postoje stambeni objekti u narednom razdoblju neće planirati izradu projektne dokumentacije za izgradnju vodoopskrbnog cjevovoda i kanalizacijske mreže. Vijeće Mjesnog odbora Odranski Obrež će ponovno razmotriti zamolbu po pokretanju izgradnja stambenih objekata te ukoliko navedeni put bude prenesen u javno dobro.

3. Ovaj se zaključak dostavlja Vijeću Gradske četvrti Brezovica na znanje.


Ad 3) Pitanja, prijedlozi i obavijesti

Luka Šokić informira prisutne o sastanku sa zamjenicom gradonačelnika Danijelom Dolenec te pritom ističe da Vijeće Mjesnog odbora Odranski Obrež u prošlom mandatu nije bilo upoznato s projektom izgradnje područnog objekta dječjeg vrtića u Odranskom Obrežu. Naručitelj izrade projektne dokumentacije Gradski ured za obrazovanje, sport i mlade nije obavijestio Gradski ured za upravljanje imovinom i stanovanje o namjeri rušenja dijela objekta koji navedeni ured najmi Trgostilu. 
Marijan Šimir rekao je kako su zaštićenoj najmoprimki koja živi u stanu iznad dućana zaprijetili, da ne izlazi na terasu tijekom građevinskih radova. 
Luka Šokić odgovorio je kako je glavni inženjer projekta izgradnje zatražio da zbog sigurnosti stanara se tijekom radova onemogući pristup na terasu zaštićenoj najmoprimki. Službenici Gradskog ureda za upravljanje imovinom i stanovanje su izvršili nadzor nad nekretninom; stanarka koristi terasu i veću kvadraturu prostora nego što joj je dano ugovorom o najmu.
Krešimir Matak, Darko Janječić i Luka Šokić kratko su raspravljali o stanju ulaznog prostora mjesne samouprave. 

[bookmark: _GoBack]Daljnje rasprave nije bilo, te je Vijeće završilo s radom u 22,00 sata.

Zapisnik sastavio: 							     
Petar Vukelić

KLASA: 024-08/22-003/1924
URBROJ: 251-13-11-8-22-2                                                          Predsjednik Vijeća
Odranski Obrež, 26. rujna 2022.                                           Mjesnog odbora Odranski Obrež
                                     					                
      Luka Šokić

